钦定古今图书集成/明伦汇编/氏族典/第345卷 > 周宝
## 钦定古今图书集成/明伦汇编/氏族典/第345卷 > 周宝

按《唐书周宝传》：“宝字上珪，平州卢龙人。曾祖待选，为
鲁城令，安禄山反，拒战死之。祖光济，历左赞善大夫。
父怀义，通书记，擢累检校工部尚书。宝藉荫为千牛
备身，会昌时迁入宿卫，隶右神策军，以善击球，备军
将。宝强毅，未尝诎意于人，官不进，自请以球见。武宗
称其能，擢金吾将军，进检校工部尚书、泾原节度使。”
黄巢据宣歙，徙宝镇海军节度。中和二年，进同中书
门下平章事，封汝南郡王。部将刘浩、刁𫖳与薛朗叛
宝出奔，至常州，钱镠具《櫜鞬》迎宝，舍樟亭，未几，杀之。